Бенджамин Франклин
Бенджамин Франклин () е американски политик, общественик, учен, издател, дипломат, изобретател и един от Бащите-основатели на САЩ.

В навечерието и по време на Американската революция е главният говорител на британските колонии в споровете с правителството на Великобритания, където прекарва дълго време. Играе важна роля в осигуряването на помощта на Франция за революцията, признаването на независимостта на колониите от Великобритания и създаването на Конституцията на САЩ.

Бенджамин Франклин е известен още с просветителската си дейност и с множеството известни цитати, както и със своите експерименти с електричеството. Сред изобретенията на Франклин са затворената фурна, медицинският катетър, гръмоотводът, плавниците и бифокалните очила.

Изиграва значителна роля и за развитието на американската книга. Самоук печатарски работник, благодарение на упорития труд и необикновените способности той си пробива път в живота, нареждайки сред най-видните политици и създатели на Съединените американски щати. Неговата „Автобиография“ (1775 г.), останала незавършена, провъзгласява идеала за човека, свободен от робство и притежаващ редица добродетели.

През 1728 г. Б. Франклин открива във Филаделфия печатница, а след нея книжарница и първата в Америка обществена библиотека. Не се стреми да превърне своите предприятия в дейност за лесна печалба и заявява, че основната му цел е просветителската дейност. Франклин издава един от първите американски вестници, а в периода от 1732 до 1758 г. издава получилия широка известност сборник „Алманах на бедния Ричард“. Многобройните конкуренти и политическите противници се отнасят към неговото начинание враждебно и той е принуден да прехвърли делото си на своите ученици и партньори.

Правила за успех на Франклин 

 Въздържание: Не яж до пресищане; не пий до замайване.
 Мълчание: Говори само когато с това можеш да обогатиш себе си или другите; избягвай безсмислените разговори.
 Подреденост: Дръж всичките си неща на мястото им; върши всяко занимание в отреденото му време.
 Решителност: Решавай да изпълниш каквото трябва; изпълнявай докрай каквото си решил.
 Пестеливост: Не прави други разходи освен в полза на другите или себе си; не пилей напразно.
 Трудолюбие: Не губи времето си, винаги прави нещо полезно; избягвай безсмислените действия.
 Искреност: Не използвай вредни лъжи; мисли непредубедено и справедливо; когато казваш нещо говори по същество.
 Справедливост: Не вреди на никого със злонамерени действия или като го лишаваш от облага, която си длъжен да му осигуриш.
 Умереност: Избягвай крайностите; избягвай да вредиш на хората, колкото и да мислиш, че го заслужават.
 Чистоплътност: Не допускай никаква нечистота на тялото, дрехите или жилището си.
 Спокойствие: Не се тревожи от дреболии или от банални и неизбежни инциденти.
 Целомъдрие: Въздържай се от похотливи занимания освен по здравословни подбуди и за продължаване на потомството; никога от умопомрачение, слабост или в риск за своята или чужда репутация.
 Смирение: Подражавай на Иисус Христос и Сократ.

Библиография 

 „A Dissertation on Liberty and Necessity, Pleasure and Pain“ (1725)
 „Articles of Belief and Acts of Religion“ (1728)
 „A Modest Enquiry into the Nature and Necessity of a Paper Currency“ (1729)
 „Poor Richards Almanack“ (1732 – 1757; алманах с множество афоризми)
 „Plain Truth; or Serious Considerations on the Present State of the City of Philadelphia“ (1747)
 „Proposals Relating to the Education of Youth in Pensilvania“ (1749)
 „Experiments and Observations on Electricity“ (1751)
 „Observations Concerning the Increase of Mankind“ (1755)
 „The Way to Wealth“ (1757)
 „The Interest of Great Britain Considered with Regard to Her Colonies and the Acquisition of Canada and Guadaloupe“ (1760)
 „Positions to be Examined Concerning National Wealth“ (1769)
 „The Autobiography of Benjamin Franklin“ (1771 – 1788)
 „Journal of the Negotiations for Peace“ (1782)
 „Information to Those Who Would Remove to America“ (1784)

Източници 
 „The Autobiography of Benjamin Franklin“ (1771 – 1788)

Външни препратки 
 Бенджамин Франклин – първият американски дипломат 
 Колекция от трудовете на Франклин за електричеството  
 Родословно дърво на Бенджамин Франклин  
 The Sun Is but a Morning Star. Anthology of American Literature by Albena Bakratcheva
 Автобиографията на Бенджамин Франклин

Хора от Американската революция
Губернатори на щати в САЩ
Американски политици
Посланици на САЩ
Американски учени
Членове на Британското кралско научно дружество
Академици на РАН
Американски изобретатели
Американски предприемачи
Американски издатели
Американски издатели на вестници
Американски журналисти
Американски писатели
Американски мемоаристи
Музиканти от Филаделфия
Американски графични дизайнери
Американски печатари
Типографи
Американски масони
Родени в Бостън
Починали във Филаделфия